Diari Oficial de la Generalitat Valenciana


Sumari del DOGV 6341, del 26-08-2010 (2010/9191)

Informació pública de la modificació del Pla General d'Ordenació Urbana de Biar.
--------------------------------------------------------------------------------

### Dades del document

Número de DOGV
:   6341

Data del DOGV
:   26-08-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/9191


Data del document
:   05-08-2010

Organisme emissor
:   Ajuntament de Biar

Tipus de document
:   Anunci

Descriptors 

:   * Biar
    * pla d'urbanisme
    * administració local

Informació pública de la modificació del Pla General d'Ordenació Urbana de Biar.  
 [2010/9191]  
M.ª Magdalena Martínez Martínez, alcaldessa de l'Ajuntament de Biar, fa saber que el Ple de l'Ajuntament, en la sessió celebrada amb data 29 de juliol de 2010, va adoptar, entre altres, l'acord següent:   
Primer. Sotmetre a informació pública, durant un termini d'un mes, la modificació del Pla General d'Ordenació Urbana consistent a modificar la redacció de l'article 8.3 del capítol primer, del títol huité, del Pla General d'Ordenació Urbana de Biar i del plànol d'ordenació detallada O.D.6.  
Article 8.3. Conjunts urbanístics o arquitectònics (1.2) (redacció proposada)  
1. Són aquells conjunts ordenats i edificats simultàniament segons un projecte global. Se subdivideixen en dues àrees.  
A) Tipologia bloc illa.  
Edifici de quatre altures amb fatxada principal a l'avinguda de Castalla.  
B) Tipologia habitatge entre mitgeres.  
Conjunt d'habitatges entre mitgeres amb caràcter unitari amb fatxada a camí de la Mare de Déu i carrer Serreta.  
2. L'edificació tant de conservació i millora com d'ampliació i/o substitució s'ajustarà a les alienacions que es defineixen en els plànols d'ordenació, i es mantindrà el parcel·lari original.  
3. La composició de fatxades, cobertes i els materials a utilitzar seran els preexistents en el conjunt.  
4. L'altura reguladora de la nova edificació se situarà entre les dues veïnes, una com a màxima i una altra com a mínima, amb les excepcions següents:  
Quan les edificacions limítrofs superen en altura de cornisa o reguladora o en nombre de plantes a la mesura del conjunt unitari on s'inscriu, en dues o més plantes (6 o més metres), la màxima altura de cornisa i el nombre de plantes de la nova edificació serà, com a màxim, la mitjana de la zona on s'enclava.  
En qualsevol cas, l'edificació no superarà una altura màxima reguladora de 7,5 m corresponents a planta baixa més planta pis i cambra.  
5. Es mantindrà la tipologia d'edificació inicialment projectada en el conjunt, i es permetrà respecte a aquesta les variacions per qüestions d'habitabilitat, modernització i salubritat que hagen d'introduir-se. En cas d'habitatge plurifamiliar, no es podran agrupar parcel·les i les construccions no acusaran la divisió vertical en fatxada.  
6. En cas de substitucions de l'edificació existent en una parcel·la, la nova edificació que la substituïsca ocuparà en planta, com a màxim, l'ocupació de què se substituïsca o es dibuixe en plànols i no sobrepassarà la seua edificabilitat ni modificarà les alineacions exteriors i interiors.  
7. L'ús serà el residència d'habitatge, i es permetran aquells que, segons la regulació d'usos, resulten compatibles amb l'edificació d'habitatge. Es prohibeix l'ús industrial, excepte en la categoria d).  
8. En el no previst en aquest article, quant a condicions de l'edificació, caldrà ajustar-se a les disposicions generals de l'edificació segons alineació de vial.  
Segon. L'exposició pública haurà de fer-se durant el període d'un mes, anunciada en el Diari Oficial de la Comunitat Valenciana i en un diari no oficial d'àmplia difusió en la localitat. Durant aquest termini, la modificació diligenciada haurà de trobar-se dipositada, per a la seua consulta pública, a l'Ajuntament.  
Tercer. Facultar l'alcaldessa per a la recta execució d'aquest acord.  
Biar, 5 d'agost de 2010.- L'alcaldessa: M.ª Magdalena Martínez Martínez.